Source: https://tax-fin-lex.si/Zbirke/SodnaPraksaList?nodeId=87af638a-d12d-4157-b72c-bf3de0abb936
Timestamp: 2020-07-12 10:35:52+00:00
Document Index: 3185676

Matched Legal Cases: ['sodišče ', 'sodišče ', 'ZKP ', 'Sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

VSL sklep I Cp 1190/2015
VSL0083685
ZPP člen 105a, 139, 139/2, 140.
umik pritožbe – neplačilo sodne takse – vročanje – stanovanje – dejansko prebivališče – pritožbena novota
Drugi toženec je ves čas postopka, tudi v pritožbah, ki sta jih vložila s prvo toženko sama, za oba navajal naslov B. Sodna pisanja so mu bila na tem naslovu vročena in na vročilnicah je podpisana njegova mati. Glede na to, da toženec šele v (tokratni) pritožbi navaja, da dejansko stanuje drugje, sodišče prve stopnje prej s tem ni moglo biti seznanjeno, zato očitek nepravilne vročitve plačilnega naloga ni utemeljen.
VSL sodba in sklep II Cpg 600/2015
VSL0073538
ZPP člen 2, 2/1, 214, 214/2, 343, 343/2, 343/3, 453, 458, 458/1.
spor majhne vrednosti – laična pritožba – nujne sestavine pritožbe – neprerekana dejstva – nedovoljeni pritožbeni razlogi – prepozna pritožba – odločanje v mejah postavljenega zahtevka – možnost obročnega plačila dolga
Tožena stranka je zoper izpodbijano sodbo vložila dopis z naslovom „Dogovor o poravnavi dolga SODBA (VI PG 1266/2013)“ z dne 7. 12. 2014. Pritožbeno sodišče je to vlogo obravnavalo kot pritožbo zoper sodbo, saj vloga vsebuje nujni sestavini, ki jih mora v skladu s 3. odstavkom 343. člena ZPP vsebovati pritožba, da bi se lahko obravnavala (tj. navedbo sodbe, zoper katero se vlaga pritožba, in podpis pritožnika).
VSM sodba III Kp 45922/2014
VSM0022651
Protokol 7 k Evropski konvenciji o človekovih pravicah člen 4, 4/1. URS člen 31. KZ-1 člen 191, 191/1. ZJRM-1 člen 6, 6/1, 6/4. ZKP člen 10, 372, 372/1, 372/1-3.
priznanje krivde - kršitev kazenskega zakona - prepoved sojenja o isti stvari - ne bis in idem - dvojna kaznivost - pravnomočno končan prekrškovni postopek - kaznivo dejanje nasilja v družini - prekršek nasilnega in drznega vedenja - odločba o kazenski sankciji
„Dvojna kaznivost kot kršitev kazenskega zakona po 3. točki 372. člena ZKP.“
VSL sklep I Cp 457/2015
VSL0083051
oprostitev, odlog in obročno plačilo taks – pogoji za oprostitev, odlog ali obročno plačilo taks na podlagi sodne odločbe – obročno plačilo – premoženjsko stanje
Toženec, ki mu poplačilu preživnine za otroka (100,00 EUR) ostane 490,00 EUR likvidnih sredstev, bo sodno takso (513,00 EUR) zmogel plačati v šestih mesečnih obrokih.
VSL sodba I Cp 589/2015
VSL0083678
SPZ člen 68. SZ-1 člen 24, 24/4.
spor majhne vrednosti – upravljanje večstanovanjske stavbe – upravnik – plačilo obratovalnih stroškov in stroškov upravljanja – lastništvo stanovanja – obvestilo o spremembi lastništva – solastnina
Sodišče prve stopnje je pravilno odločilo, da sta toženca dolžna kriti sporne stroške upravljanja le v sorazmerju z velikostjo solastninskega deleža na nepremičnini, ki je v tem obsegu sodil v zapuščino. Sklicevanje tožeče stranke na drugačne lastne evidence, po katerih naj bi bil pokojnik edini lastnik zadevnega stanovanja, ter da niti sam niti dediča niso obvestili tožeče stranke o spremembi lastništva, na odločitev ne more v nobeni smeri vplivati.
VSK sodba in sklep Cpg 379/2014
VSK0006249
ZFPPIPP člen 275, 275/2. ZZK-1 člen 243, 243/2.
izpodbijanje pravnih dejanj stečajnega dolžnika – izbrisna tožba – nesklepčna tožba
Vse navedbe tožeče stranke so ustrezale ugotavljanju pogojev za izpodbojnost po ZFPPIPP, kar pomeni, da bi tožeča stranka morala postaviti izbrisni zahtevek (izbrisno tožbo v skladu z 243. členom ZZK-1), vendar zaradi razveljavitve zemljiškoknjižnega dovolila in ne zaradi ugotovitve njegove ničnosti.
VSL sklep III Ip 866/2015
SODNE TAKSE - IZVRŠILNO PRAVO - USTAVNO PRAVO
VSL0083914
URS člen 23, 23/1, 25. ZDavP-2 člen 36, 36/1, 36/2. ZIZ člen 15, 29b, 29b/1, 29b/3. ZPP člen 108, 108/1. ZST-1 člen 11, 11/4, 12, 12/3. Pravilnik o izvajanju Zakona o davčnem postopku člen 23a, 23a/3.
oprostitev plačila sodnih taks - odlog plačila sodne takse - plačilo sodne takse kot procesna predpostavka za odločanje - ugovor zoper sklep o izvršbi - zavrnitev predloga za taksno oprostitev - pravna oseba - delna oprostitev plačila sodnih taks - izjava o premoženjskem stanju - dopolnitev predloga - dopolnitev izjave - formalno popoln predlog - obrazložitev sklepa - pravno pomembne okoliščine - likvidnostne težave - blokada računa - pravica do sodnega varstva - pravica do pravnega sredstva
Dolžnikova blokada računa v konkretnem primeru ni pravno nepomembno dejstvo, ki bi ga bilo mogoče zanemariti, temveč utemeljuje odlog plačila sodne takse do odločitve o dolžnikovem ugovoru. Sodišče je bilo dolžno dolžnika pozvati le k predložitvi izjave o premoženjskem stanju na predpisanem obrazcu ZST-1, po predložitvi izjave na obrazcu pa mu dolžnika ni bilo treba pozvati še k dopolnitvi izjave.
VSL sodba II Cpg 1820/2014
VSL0075123
URS člen 22. ZPP člen 7, 7/1, 285, 287, 287/2, 286b, 286b/2, 339, 339/2, 339/2-8, 458, 458/1.
spor majhne vrednosti – materialno procesno vodstvo – relativna bistvena kršitev določb pravdnega postopka – pritožbeni razlogi – pravica do izjave – enako varstvo pravic – izvedba predlaganih dokazov – nesubstanciran dokazni predlog – zavrnitev dokaznega predloga – pravočasnost uveljavljanja procesnih kršitev – prekluzija
Nesubstanciranost dokaznega predloga je upravičen razlog za njegovo zavrnitev, zavrnitev dokaznega predloga iz tega razloga pa obenem ne terja podrobnejše obrazložitve, temveč zadošča za to, da lahko stranka svoje nestrinjanje uveljavlja že na naroku. Če tega stranka ni storila, v pritožbi pa te opustitve niti ne skuša opravičiti, je njena pritožbena graja prepozna in zato neupoštevna.
VSK sklep II Ip 127/2015
VSK0006098
ZIZ člen 46, 46/3, 71, 270.
odlog izvršbe – cesija – varščina – odprava nepravilnosti v izvršbi
Namen zahteve za odpravo nepravilnosti ni v tem, da se zgolj ugotovijo te nepravilnosti, pač pa je to pravno sredstvo namenjeno temu, da se pravočasno omogoči odprava nepravilnosti in s tem zagotovi pravilen nadaljnji tek izvršilnega postopka.
VSL sklep II Cp 564/2015
VSL0083659
ZPP člen 1. ZDR-1 člen 59. ZDSS-1 člen 5, 5/1.
stvarna pristojnost – pristojnost specializiranega sodišča – individualni delovni spor – premoženjski spor
Zgolj tožbena navedba, da gre za plačilo odškodnine za škodo, ki jo je tožnik utrpel v nesreči pri delu, brez ugotovitve, da je bil pri toženi stranki v delovnem razmerju ali napoten v smislu določb 59. člena ZDR-1, spora ni mogoče opredeliti za delovni spor.
VSL sklep I Ip 1671/2015
IZVRŠILNO PRAVO - ZAVAROVANJE TERJATEV - USTAVNO PRAVO
VSL0058676
ZIZ člen 257, 257/1, 258, 258/1, 258/1-1.
postopek izvršbe na podlagi verodostojne listine - predhodna odredba - pogoji za izdajo predhodne odredbe - sklep o izvršbi - razlaga odločbe ustavnega sodišča - odločba domačega sodišča - plačilni nalog - kondemnatorni del sklepa o izvršbi - ugovor zoper sklep o izvršbi - obrazložen ugovor
Nepravnomočen sklep o zavrnitvi ugovora zoper sklep o izvršbi, izdan na podlagi verodostojne listine, ne predstavlja sodne odločbe, na podlagi katere bi lahko sodišče ugodilo predlogu upnika za izdajo predhodne odredbe.
VSL sodba in sklep I Cp 127/2015
VSL0083061
SPZ člen 118, 118/4, 118/4-5, 119. SZ-1 člen 48, 48/2. ZPP člen 76, 76/3, 81, 191, 339, 339/2, 339/2-15, 443, 443/1, 458, 458/1.
sredstva rezervnega sklada – upravnik – aktivna legitimacija – spor majhne vrednosti – poprava tožbe
Za izterjavo sredstev rezervnega sklada ni podana aktivna legitimacija upravnika.
VDSS sklep Pdp 464/2015
VDS0014571
ZDR-1 člen 110, 110/1, 110/1-2, 112, 112/1, 115, 115/1, 115/2, 115/3, 115/5, 186, 186/2. ZSDP-1 člen 8, 8-1, 18, 18/1. ZIZ člen 272.
začasna odredba - verjetnost obstoja terjatve - varstvo pred odpovedjo pogodbe o zaposlitvi - starševstvo
Sodišče prve stopnje je preuranjeno zaključilo, da tožnik ni užival posebnega pravnega varstva pred odpovedjo pogodbe o zaposlitvi na podlagi 115. člena ZDR-1 v trenutku vročitve izredne odpovedi pogodbe o zaposlitvi, ker ni niti s stopnjo verjetnosti izkazal, da je o koriščenju starševskega dopusta obvestil toženo stranko. Če je tožena stranka vedela za starševski dopust tožnika, preden mu je podala sporno izredno odpoved pogodbe o zaposlitvi, bi morala upoštevati določbo 115. člena ZDR-1 tudi v primeru, če je o tem starševskem dopustu tožnik ni še posebej obvestil. Namen določbe 115. člena ZDR-1, ki nudi delavcem najmočnejše pravno varstvo pred odpovedjo, je v varovanju najranljivejše skupine delavcev in temelji na številnih mednarodnopravnih aktih, ki le izjemoma dopuščajo odpoved pogodbe o zaposlitvi takim delavcem. V skladu z navedenim je potrebno razlagati tudi omenjeno določbo ZDR-1. Če je delodajalec seznanjen s stanjem delavca ali okoliščino, zaradi katere je ta varovan po 115. členu ZDR-1, mu lahko odpove pogodbo o zaposlitvi le na način oziroma ob pogojih, kot to izhaja iz 5. odstavka 115. člena ZDR-1. Kolikor delodajalec ne dokaže, da je pri podaji odpovedi pogodbe o zaposlitvi spoštoval 5. odstavek 115. člena ZDR-1 (kljub temu, da je vedel za posebno varstvo delavca), je takšna odpoved nezakonita. To pa bi v konkretnem primeru pomenilo, da je tožnik kot verjetno izkazal svojo terjatev za ugotovitev nezakonitosti izpodbijane izredne odpovedi pogodbe o zaposlitvi. Zato je pritožbeno sodišče pritožbi ugodilo in izpodbijani sklep razveljavilo ter zadevo vrnilo sodišču prve stopnje v nov postopek.
VSL sklep II Cp 436/2015
VSL0083646
OZ člen 364, 364/2.
spor majhne vrednosti – pripoznava dolga – delno plačilo
Toženec je vtoževanemu dolgu v celoti in izrecno oporekal v svojem ugovoru zoper sklep o izvršbi in že pred delnim plačilom, posledično čemur je neumestno sklepanje oziroma prepričanje, da se je toženec z delnim plačilom strinjal tudi z obstojem preostalega vtoževanega in še ne plačanega dolga.
VSL sklep I Cp 1227/2015
VSL0083681
ZPP člen 108, 108/1, 108/5. SPZ člen 24, 24/1.
nepopolna tožba – poziv na popravo tožbe – zavrženje nepopolne vloge – motenjska tožba – sestavine motenjske tožbe
Pritožbeno sodišče se strinja s pritožbo, ko ta navede in pojasni razloge za zavrženje tožbe, glede katerih pa tožeča stranka ni bila pozvana, da jih odpravi, da na teh razlogih sodišče zavrženja tožbe ni moglo temeljiti in nanje opreti svoje odločitve. Nepopolne vloge namreč ni možno zavreči, če sodišče prej stranke, ne pozove na njeno popravo ali dopolnitev. Takšen poziv na popravo ali dopolnitev, da je procesno upošteven, mora vsebovati tudi določeno opredelitev, v kateri smeri je poprava ali dopolnitev vloge potrebna.
SZ-1 člen 50, 50/1, 50/1-3, 50/1-5, 59. ZPP člen 339, 339/2, 339/2-8.
VSL sklep II Cp 1196/2015
VSL0083679
ZOdvT člen 22, 22/2.
stroški postopka – ugotavljanje vrednosti predmeta odvetniške storitve – določitev vrednosti predmeta – nedenarni zahtevek
V obravnavani zadevi je tožnica zoper toženko uveljavljala nedenarni zahtevek: „da navedena toženka ustavi vse začete izvršilne in sodne postopke, dokler upravnik ne uredi baze podatkov in se opravijo ponovni obračuni ter uskladijo terjatve z dejanskim stanjem, po opravljenem obračunu za stanovanjsko enoto“. Gre torej za nedenarni zahtevek, glede katerega je sodišče prve stopnje utemeljeno, v skladu z določbo 2. odstavka 22. člena ZOdvT, kot vrednost predmeta upoštevalo 4.000,00 EUR.
VSL sklep I Cp 409/2015
VSL0083042
ZPP člen 153, 153/1, 249, 249/1.
izvedensko mnenje – nagrada izvedenca – plačilo predujma za izvedbo dokaza
V skladu s 1. odstavkom 153. člena ZPP založi stroške, potrebne za izvedbo dokaza, stranka, ki je dokaz predlagala. Nagrada za opravljeno delo pa se nato krije/izplača iz založenega predujma te stranke, ne glede na to, katera od pravdnih strank je postavila izvedencu kakšno nalogo oziroma vprašanje, ki mu jo je v okviru nalog s sklepom naložilo sodišče.
VSL sodba I Cpg 432/2015
VSL0075122
ZPP člen 7, 212, 458, 458/1.
trditveno in dokazno breme – vezanost sodišča na tožbeno trditveno podlago – ugotovitev nezatrjevanega dejstva
Izvedeni dokaz ne more nadomestiti navedb stranke, torej če določeno dejstvo izhaja iz v postopku izvedenega dokaza, tega dejstva sodišče pri odločitvi o tožbenem zahtevku ne sme upoštevati, če ga poprej stranka v postopku ni procesno upoštevno navajala.
VSL sklep I Cp 539/2015
VSL0083063
ZNP člen 35, 37, 139. ZPP člen 159, 163, 163/3, 163/7.
stroški postopka – zahteva za povrnitev stroškov postopka – pravočasnost zahteve za povrnitev stroškov postopka
Vsi roki, ki jih v zvezi s povrnitvijo stroškov določa ZPP, so zakonski roki in jih sodišče niti ne sme podaljševati.